title: "Juar"
text: "\n\nAt (Juliaans) juar as en miat f\u00f6r't tidj an d\u00fc\u00fcret akeroot 365,25 daar. Det kr\u00fcm taal komt diarfaan, dat wi trii juar loong m\u00e4 365 daar reegne, an do ian juar m\u00e4 366 daar. Det as en skregeljuar.\n\nTidjr\u00fcmer \n Juartjiint. Det as en tidjr\u00fcm faan 10 juaren an woort faan di 1. Janewoore efter en tjiiner-juar, t.b. 1971 bit tu di 31. Detsember faan't naist tjiiner-juar reegent, det wiar do 1980. Wan am faan a \"s\u00f6\u00f6wentager juaren\" snaaket, ment am oober miast a juaren, diar m\u00e4 197.. began, det ment faan 1970 bit 1979.\n\n Juarhunert. Diar as miast en tidjr\u00fcm faan di 1. Janewoore efter en hunerter-juar (t.b. 1801) bit tu di 31. Detsember faan't naist hunerter-juar (t.b. 1900) m\u00e4 mend. Detdiar juarhunert as do det 19. juarhunert.\n\n Juard\u00fc\u00fcsen. Det l\u00e4\u00e4pt j\u00fcst so m\u00e4 d\u00fc\u00fcsener-juaren, t.b. faan di 1. Janewoore 1001 bit tu di 31. Detsember 2000. Det as do det 2. juard\u00fc\u00fcsen efter Krast.\n\n Juarmiljuun. Son tidjr\u00fcm woort t.b. uun a geologii br\u00fckt. Ian juarmiljuun woort Ma (faan Mega-annum) ufk\u00f6rt.\n\nKalendern \n\nAt juar spelet en grat rol bi kalendern. Wi racht \u00fcs efter di Gregoriaans kalender an haa n\u00fc det juar  efter Krast.\n\n\u00d6\u00f6der br\u00fck \n Uun a astronomii woort det juar \u00f6\u00f6ders f\u00e4\u00e4stlaanj: Ian juar as am, wan a eerd ham iansis am a san dreid h\u00e4\u00e4. An det d\u00fc\u00fcret ei akeroot 365,25 daar, det san 365,2421 daar. Am dat \u00fcs kalender n\u00fc ei ferkiard gongt, f\u00e4\u00e4lt leewen efter 100 (kalender)juaren, diar jo ei troch 400 dial l\u00e4\u00e4t, at skregeljuar \u00fctj, naist tooch uun't juar 2100.\n\n En skuuljuar d\u00fc\u00fcret ei akeroot ian juar an begant uk ei di 1. Janewoore. Det woort faan't amt f\u00e4\u00e4stlaanj an begant miast aanj August an l\u00e4\u00e4pt bit began J\u00fc\u00fcle amanbi.\n\n At h\u00f6\u00f6wjuar begant m\u00e4 a 1. Advent.\n\n At leewentsjuar begant m\u00e4 a gebursdai an woort miast arke juar feiert.\n\nSpreegwurden \n Det juar h\u00e4\u00e4 manang daar an noch muar mialtidjen\n Dr\u00fcg juaren san nian hongerjuaren\n\nLuke uk diar \n Skregeljuar\n Iirnge ouersacht\n\nFutnuuten \n\nTidj"